NaiveNeuron/SloPal huggingface dataset:
P. Hrušovský, predseda NR SR: (2003-09-19):
(Hlasovanie.) Prítomných je 136 poslancov, za 134, zdržali sa 2. Návrh sme schválili. Teraz poprosím povereného spravodajcu ústavnoprávneho výboru pána poslanca Ondrejku, aby uvádzal hlasovania k zákonu z 10. júla 2003, ktorým sa mení a dopĺňa zákon č. 385/2000 Z. z o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorý pán prezident vrátil na opätovné prerokovanie Národnej rade Slovenskej republiky, tak ako sú uvedené v spoločnej správe. V. Ondrejka, poslanec: Vážený pán predseda, kolegyne, kolegovia. Budeme hlasovať o každej pripomienke pána prezidenta zvlášť. Pripomínam pred hlasovaním, že body 6 a 8 vzájomne súvisia.
Grendel, Gábor, podpredseda NR SR (2021-06-22):
Ďakujem pekne. Otváram rozpravu k tomuto bodu. Pýtam sa, či sa chce niekto do rozpravy prihlásiť. Nie. Vyhlasujem rozpravu za skončenú. Pani predsedníčka mandátového a imunitného výboru predniesla návrh uznesenia Národnej rady, dávam teraz o tomto návrhu uznesenia hlasovať. Prosím, prezentujme sa a hlasujme. (Hlasovanie.) Prítomných 128 poslancov, za 128, proti nikto, nezdržal sa nikto, hlasovali všetci prítomní. Konštatujem, že sme navrhované uznesenie schválili. Teraz prosím pána Sebastiána Kozareca, aby sa dostavil do rokovacej sály, pristúpime k sľubu poslanca . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo sľubujem a podá ruku predsedovi Národnej rady. Poslanec svojím podpisom potvrdí zloženie sľubu. Prosím pána Sebastiána Kozareca, aby pristúpil pred rečnícke miesto a zložil Ústavou Slovenskej republiky predpísaný sľub. Zároveň prosím všetkých prítomných, aby počas skladania sľubu stáli. (Predsedajúci sa presunul za rečnícky pult.) Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavy a ostatné zákony a pracovať tak, aby sa uvádzali do života.“
Ivan, Miroslav, poslanec NR SR (2019-06-21):
Keby boli, nepredkladal by som ten pozmeňujúci návrh. Ten pozmeňujúci návrh spočíva presne v tom, aby sa vylúčili tie obavy. To znamená, chceme, aby tam neboli tie články, kde môže Dopravný úrad proaktívne dávať návrh na zrušenie ochranných pásiem a na takýchto letiskách, pretože tu si myslím, že ministerstvo dopravy zanedbalo dlhý čas to, aby pripravilo podmienky pre schvaľovanie letísk, a malo na to tri roky, sme tri roky vo volebnom období. A po druhé, majú obavy z toho, že tí, ktorí majú dnes letiská definované v svojich kolaudačných rozhodnutiach ako letiská, že v zmysle tohto zákona v prípade, že nebudú, nebudú včas, nebudú mať tie prevádzkové povolenia, pretože ani nevedia poriadne, ako to majú žiadať, pretože vyhláška neexistuje, tak ich letiská budú premenované na osobitné letiská, pričom tam sú potom nejaké iné, iné pravidlá. A toto bola tá druhá časť môjho pozmeňováku, kde som to definoval, že naďalej budú definované ako letiská, čo je medzinárodný pojem vo všetkých medzinárodných pravidlách a predpisoch okolo letísk. Takže to je odpoveď a odpoveď na to, ako je to, je, že som dal ten pozmeňovák.
Schlosár, Rastislav, poslanec NR SR (2020-07-15):
Panie poslankyne, páni poslanci, ja tu nechcem na záver dlho rečniť, pretože samotným rečnením nezachránime ani jeden ľudský život. A, naopak, kým tu my rečníme, tak naďalej prebieha zabíjanie nenarodených detí aj u nás na Slovensku. Ja sa preto obmedzím len na možno jednu takú záverečnú myšlienku, ktorá je reakciou na to, čo tu odznelo zo strany odporcov našich dvoch návrhov zákonov, ktorí tvrdia, že aj naša dôvodová správa alebo už ani tieto naše vystúpenia, že tu neboli povedané žiadne medicínske argumenty, že to je všetko iba ideológia, politika, náboženstvo. Ja sa spýtam, potrebujeme nejaké medicínske argumenty na to, aby sme mohli konštatovať, že my, čo tu sedíme v tejto, v tejto sále, že sme ľudia? Potrebujeme nejaké medicínske argumenty na to, aby sme mohli povedať, že ako ľudia máme právo na život? Pretože na tieto veci nepotrebujeme medicínske argumenty, tieto veci sú natoľko zjavné a jasné, ako je zjavné aj to, že človek je človekom od počatia. Ale keď už chcete počuť nejaký medicínsky argument, alebo teda pohľad lekára, alebo lekárov, tak ja vám jeden poviem. Dovolím si odcitovať osobu, ktorú som tu spomínal, aj v predchádzajúcich rozpravách som ho spomínal, ale ktorý dobre vystihol to, ako sa pozerajú lekári, tí, ktorí majú priame skúsenosti s vykonávaním interrupcií, na túto problematiku. Je to americký, je to americký profesor Bernard Nathanson, lekár, jeden z hlavných protagonistov legalizácie interrupcií v Spojených štátoch. Dokonca bol riaditeľ jednej z najväčšej interrupčnej kliniky v Spojených štátoch. Sám vykonal viac ako 5-tisíc, viac ako 5-tisíc umelých ukončení tehotenstva. Čiže je to človek, ktorý sa priamo s tým stretol, ktorý vedel, čo robí, videl, ako vyzerá to, to, čo vy nazývate embryo, ale my to nazývame človek vo fáze embrya, alebo to, čo nazývate ako plod, ale my ho nazývame človekom, alebo je to človek, len vo fáze ľudského plodu. Tak ten sa svojho času vyjadril. Citujem: „Som doktor Bernard Nathanson posledný žijúci spoluzakladateľ NARAL, propotratovej organizácie, ktorú sme založili v New Yorku koncom 60. rokov 20. storočia. Založili sme ju, aby sme rozšírili propotratovú mentalitu po celej krajine. Jednou z našich stratégií, ktorými sme chceli zmiasť ľudí, bolo popieranie faktu, o ktorom sme všetci vedeli, umelý potrat zabíja existujúcu ľudskú bytosť. Toto bola najväčšia chyba môjho života a najväčšia chyba dejín nášho národa.“ Preto, panie poslankyne a páni poslanci, na záver neurobme tú istú chybu aj my. Ďakujem.
Hreha, Štefan, poslanec NR SR (2013-10-17):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Valocký, Jozef, poslanec NR SR (2014-03-18):
Vážené panie poslankyne, vážení páni poslanci, v zmysle rokovacieho poriadku som bol určený predsedom výboru za spravodajcu k vládnemu návrhu zákona, ktorým sa mení a dopĺňa č. 578 o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 884). Na základe uvedeného zákona, pardon, na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh zákona je v súlade s Ústavou Slovenskej republiky, so zákonmi a medzinárodnými zmluvami, ktorými je Slovenská republika viazaná, a právnymi predpismi Európskej únie. Prijatie navrhovaného zákona bude mať vplyv na rozpočet verejnej správy a podnikateľské prostredie. Bude mať pozitívne sociálne vplyvy. Predložený návrh zákona nebude mať vplyv na životné prostredie ani na informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 888 o rokovacom poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona Národnej rady Slovenskej republiky v prvom čítaní. Ďakujem.
Jurinová, Erika, podpredsedníčka NR SR (2015-05-20):
Pán poslanec Mičovský.
Dostál, Ondrej, poslanec NR SR (2016-12-07):
Vážená pani navrhovateľka, vážený pán predsedajúci, vážené kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona v druhom čítaní do 30. januára 2017. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane určenia gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
S. Kahanec, poslanec: (2008-10-21):
Na druhej strane si uvedomujem takisto, že je potrebné chrániť aj podnikateľov, aj tých, ktorí vlastne používajú aj väčšie sumy, ale na druhej strane ochrana bez limitu sa mi zdá príliš veľkým rizikom do budúcnosti, ktoré môže nastať podobne, ako to bolo pri fungovaní v predchádzajúcom režime bánk, keď nám padala jedna banka za druhou práve z podobných dôvodov. Ďakujem.
Grendel, Gábor, podpredseda NR SR (2021-11-23):
Alebo ešte na ústavnoprávnom výbore. Pán spravodajca si tiež želá záverečné slovo.
Remišová, Veronika, dočasne poverená podpredsedníčka vlády a ministerka investícií, regionálneho rozvoja a informatizácie SR (2023-03-23):
Ďakujem veľmi pekne.
Hrnčiar, Andrej, podpredseda NR SR (2017-03-30):
Ďakujem. Vyhlasujem... (Reakcia spravodajkyne.) Ešte záverečné slovo spravodajkyňa, nech sa páči.
A. Slafkovský, poslanec: (2006-10-24):
K druhej oblasti. Ako som čítal správu, v niektorých bodoch sa mi zdalo, že kontrolóri išli možno až príliš do veľkých podrobností. A pokiaľ by sme všetky tie veci, ktoré tam boli uvedené, mali systematicky vždycky uplatňovať, napr. prezenciu pri občerstvení, pri prijatí hostí na úrade primátora, nemyslím, že to je to rozhodujúce, čo musí byť dokladované, ako sme minuli 350 korún, obrazne povedané. Čiže skôr k tomu systému sa potom treba obrátiť a k metodike, aby sme sa neutopili v podrobnostiach, pretože kolegovia, s ktorými som hovoril, u ktorých už kontrola prebehla, hovorili, že ak by to mali všetko do bodky splniť tak, ako z kontroly vyplývalo, ako kontroly požadovali, znamenalo by to nárast minimálne o 10 % zamestnancov. Ďakujem.
Lubyová, Martina, ministerka školstva, vedy, výskumu a športu SR (2019-01-31):
Vážená pani predsedajúca ďakujem za slovo. Vážený pán poslanec, ďakujem za položenú otázku. Medzinárodné multišportové podujatie Európsky olympijský festival mládeže Košice 2021, čiže EYOF21, bude svojím rozsahom určite patriť medzi najvýznamnejšie športové podujatie, ktoré bude usporiadané na území Slovenska. Začiatkom tohto roku bol ministerstvu školstva, vedy, výskumu a športu doručený list, ktorým mesto Košice a Košický samosprávny kraj žiadajú o poskytnutie písomnej záruky k zabezpečeniu nenávratných finančných prostriedkov zo štátnych zdrojov na zabezpečenie uvedeného podujatia. V tejto súvislosti vás chcem informovať, že spomínaný list bol vôbec oficiálnou komunikáciou medzi mestom Košice i Košickým samosprávnym krajom a ministerstvom školstva v predmetnej veci. Z listu sme sa dozvedeli, že predpokladané výdaje súvisiace s organizáciou EOF2021 vrátane výdavkov na budovanie, rekonštrukciu a modernizáciu športovej infraštruktúry medzinárodného významu predstavujú celkom 40 miliónov 850-tisíc eur. Vzhľadom na výšku finančných prostriedkov, ktoré sú potrebné na organizáciu tohto podujatia, budeme aktívne komunikovať s mestom Košice a Košickým samosprávnym krajom. Do tejto komunikácie zapojíme aj Slovenský olympijský a športový výbor s cieľom bližšej špecifikácie predpokladaných výdajov. Zároveň vás chcem informovať, že podľa § 75 ods. 1 písm. c) zákona č. 440/2015 o športe vláda Slovenskej republiky môže rozhodnúť o poskytnutí príspevku prostredníctvom príslušnej kapitoly štátneho rozpočtu športovej organizácie zapísanej v registri právnických osôb v športe na národný športový projekt, ktorým je organizovanie významnej súťaže podľa § 55 ods. 1 písm. b) zákona o športe. Čiže ak, tak dá sa v rámci zákona o športe rozprávať o nejakom príspevku, ale je to celé ešte v štádiu úplného začiatku. Dostali sme iba prvý list, ktorým sa na nás Košice a Košický samosprávny kraj obrátili, s tým, že by chceli teda nejako nejakú podporu a spolufinancovanie.
P. Hrušovský, predseda NR SR: (2003-12-12):
(Hlasovanie.) 121 prítomných, 113 za návrh, 2 proti, 6 sa zdržalo. Návrh sme schválili. Ďakujem pánovi poslancovi Malchárkovi. Poprosím teraz pána poslanca Madeja, aby ako poverený člen ústavnoprávneho výboru navrhol hlasovania k prerokúvanému vládnemu návrhu zákona o zmene a doplnení Občianskeho zákonníka . Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 449.)
Péter, Monika, poslankyňa NR SR (2021-11-24):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Hlina, Alojz, poslanec NR SR (2013-09-24):
Ďakujem veľmi pekne, pani predsedajúca, že ma nechcete obmedzovať, lebo to som rád, že si to uvedomujete, že to nie je správne. Naozaj len niečo krátke, ja budem rešpektovať, že chceme hlasovať. Raz sa dopracujeme k tomu, že budeme hovoriť o zodpovednosti. Viete, sú relatívne menšie veci, že SMER, ja to zjednoduším, hyperbolizujem. Nominanti SMER-u v dopravnom podniku nechajú Bratislavčanov voziť sa v autobusoch, ktoré praskajú. To je jedna zodpovednosť, ale ďalšia zodpovednosť je aj tu. Zavedenie príplatku pre druhé a tretie dieťa je jeho pokračovaním, napriek skutočnostiam, ktoré úplne exaktne preukazujú, že proste sa stalo niečo zlé. Pokračujete v tom, v tom hroznom nastúpenom trende. Raz vás to dobehne, tak ako vás dobehne tá pýcha, hej, ktorá nakoniec vždycky predchádzala pád, tak vás dopadne, dobehne aj tá zodpovednosť a raz sa bude hovoriť o zodpovednosti a v dobe médií, v dobe cloudov a neviem čoho, v dobe uchovávania informácií sa aj veľa dozvieme, spätne dohľadáme a neviem čo a budeme fakt vedieť úzko personifikovať zodpovednosť každého, že za daný stav veci. A ja nehovorím, že to bude v rovine trestnoprávnej alebo neviem akej, ale minimálne v tej rovine morálnej a etickej to bude. Určite raz v tejto krajine budú vládnuť ľudia, ktorí tomu rozumejú. Ďakujem.
Osuský, Peter, poslanec NR SR (2022-11-09):
Ďakujem pekne, pán predsedajúci. Ja sa dotknem tej oblasti samospráv, v ktorých som 16 rokov pôsobil, a zhodou okolností vždy v školskej komisii. Samozrejme, že mestské časti a obecné zastupiteľstvá majú na krku niektoré povinné výdavky, ktoré musia pokrývať z podstaty veci. Ale potom sa vynárajú výdavky, ktoré riešia problémy, ale na ktoré im nikto zvrchu nenadelí. To znamená napr. pri dobrých populačných ročníkoch, čo nás môže tešiť, hlavne tí, čo sa tu furt oháňajú, majú plné ústa rodiny, vzniká problém, ako umiestniť deti do škôlky, a, samozrejme, vzniká napr. otázka, ktorá je jednoznačná, investovať napr. do dostavby, prestavby alebo úpravy existujúcich budov, čo nie sú drobné na to, aby sa mohla pridať jedna, dve či tri triedy. To, samozrejme, sa dá odbaviť tým, že samosprávy majú peniaze na predražené investície a rozkrádajú a podobne. No ak máme tento pohľad, tak, samozrejme, potom je nám ľahko žiť, ale zároveň otŕčame ruku k samospráve, aby naše dieťa bolo v škôlke, aby tá matka mohla prípadne zarábať a prispieť do rodinného rozpočtu, ale, samozrejme, kde nič nie je, ani čert neberie. Ak v tej škôlke nie je ďalšie miesto, tak tá matka bude trčať doma. A to je tá pomoc rodine, ktorej tu má kdekto plné ústa. Takže na to treba myslieť, keď hovoríme, že samosprávy nepotrebujú. Potrebujú.
Šofranko, Mária, poslankyňa NR SR (2020-11-03):
Vážený pán minister, vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola určená za spravodajkyňu k návrhu uvedeného zákona (tlač 263). Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Bugár, Béla, podpredseda NR SR (2018-03-26):
Pán spravodajca, chcete zaujať stanovisko k rozprave? Nie. Vyhlasujem krátku prestávku do 22.10 a pristúpime k hlasovaniam. (Prestávka.) (Po prestávke.)
Mojš, Milan, poslanec NR SR (2017-10-11):
Ďakujem. Vážená pani predsedajúca, vážené pani poslankyne, vážení páni poslanci, v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona ja zrejmý účel navrhovanej úpravy. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady pre hospodárske záležitosti a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 24. novembra 2017 a v gestorskom výbore do 27. novembra 2017. Ďakujem. Prosím, otvorte rozpravu.
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 148 poslancov hlasovalo 77 za, 65 proti, 6 sa zdržalo. Národná rada sa uzniesla, že tento návrh zákona prerokuje v druhom čítaní. Nech sa páči.
Laššáková, Jana, podpredsedníčka NR SR (2015-03-24):
Prezentujme sa a hlasujeme. (Hlasovanie.) Prítomných 133 poslancov, za návrh 48, proti bolo 5, zdržalo sa 78 poslancov, nehlasovali 2 poslanci. Konštatujem, že sme neposunuli tento návrh zákona do druhého čítania. Ďalej budeme pokračovať hlasovaním v prvom čítaní o návrhu poslancov Národnej rady Slovenskej republiky Pavla Zajaca, Jozefa Bobíka a Jána Hudackého na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 1445, bod 55 schváleného programu). Nech sa páči, pán poslanec Hraško, uveďte hlasovanie.
Laurenčík, Milan, podpredseda NR SR (2020-07-23):
Prosím, kľud v sále.
Hrušovský, Pavol, podpredseda NR SR (2011-05-17):
Otváram rozpravu, páni poslanci. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Budeme hlasovať o vrátenom zákone ako o celku. Prosím, prezentujme sa a hlasujme. (Hlasovanie.) 148 prítomných, 77 za návrh, 68 proti, 3 sa zdržali. Konštatujem, že Národná rada po opätovnom prerokovaní návrh zákona schválila. Teraz poprosím pani poslankyňu Vittekovú, aby z poverenia výboru ústavnoprávneho predložila Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa Trestný poriadok v znení neskorších predpisov a ktorým sa menia a dopĺňajú niektoré iné zákony. Tlač prerokovávame pod číslom 342. Pani poslankyňa, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony , tlač 342.)
F. Mikloško, poslanec: (2002-07-12):
J. Migaš, predseda NR SR: Toto bolo posledné hlasovanie.
Federič, Igor, poslanec NR SR (2019-06-25):
A teraz, pán predsedajúci, dajte, prosím, hlasovať o pozmeňujúcom návrhu pána poslanca Blanára.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre financie, rozpočet a menu, pánovi poslancovi Jozefovi Mikušovi. Nech sa páči.
Blanár, Juraj, podpredseda NR SR (2021-02-05):
Pani poslankyňa Eva Horváthová, ďalšia s faktickou poznámkou.
Ďuriš Nicholsonová, Lucia, podpredsedníčka NR SR (2018-10-22):
V zmysle rokovacieho poriadku požiadala o slovo pani spravodajkyňa. Nech sa páči.
Jasaň Viliam, poslanec NR SR (2014-06-05):
Dajte hlasovať o pozmeňujúcom návrhu pani poslankyne Viery Šedivcovej, Jána Podmanického, Eriky Jurinovej, Jozefa Mihála, Ľudovíta Kaníka Martina Chrena.
Kollár, Boris, predseda NR SR (2022-10-05):
Písomne potrebujem.
Pőtheová, Soňa, predsedníčka Úradu na ochranu osobných údajov (2017-09-07):
Ďakujem, pán Bugár.
Osuský, Peter, poslanec NR SR (2016-09-08):
Ďakujem pekne. Milý Gábor, pravdu povediac, ja nie som právnik na rozdiel od teba, ale v rokovacom poriadku, ktorý platil, keď Lucia Nicholsonová viedla tú schôdzu, nikde nie je expressis verbis uvedené, že sa prezencia zisťuje výlučne elektronicky. Elektronická prezentácia je úvodom do hlasovacej procedúry. To je v poriadku. Samozrejme, ak si myslíte, že toto sa nemá stať, zaveďte expressis verbis napísané, že sa prezencia určuje výlučne a jedine takýmto spôsobom. Takto to v tom rokovacom poriadku napísané nie je, a preto neexistuje argument, že bolo niečo porušené. Porušené bolo možno zvykové právo. Ale zvykové právo nie je rokovací poriadok. Pretože zvykové právo dávalo kedysi i právo prvej noci, ale ťažko sa naňho dnes niekto môže odvolať. A pokiaľ ide o kultúru alebo nekultúru, už tu asi nie je okrem kolegu Jarjabka pamätník toho, keď Lexa predčítaval na tomto mieste správu o činnosti svojej bohumilej inštitúcie v ére najťažšieho mečiarizmu. Okolo neho stáli ľudia s plagátmi a... (Reakcia z pléna.) Nebol si tu vtedy, pardon, si jediný, ktorý je bard. Záver z toho teda bol ten, že ani vtedy, a to bolo silné pôsobenie opozície obklopujúcej Lexu s plagátmi a so žuvačkou, ktorú Milan Kňažko hodil do jeho poháru s vodou, ani vtedy nesiahol Mečiar k viacerým krokom, aké sa teraz navrhujú. To je len malá spomienka na to, čo tu bolo, čo všetko táto snemovňa pamätá a aké to malo alebo nemalo následky. Ja si nemyslím, že tu sa dejú dramatické veci. Ak Európsky súd rozhodol, že plagáty v budapeštianskom parlamente nie sú porušením... (Prerušenie vystúpenia časomerom.)
Laššáková, Jana, podpredsedníčka NR SR (2014-07-11):
Ďakujem pekne. Pán spravodajca, chcete zaujať stanovisko? Nie. Prerušujem rokovanie o tomto bode programu. Pristúpime k prerokovaniu správy o stave a vývoji finančného trhu za rok 2013. Správa má parlamentnú tlač 1021, správa výboru má tlač 1021a. Prosím guvernéra Národnej banky Jozefa Makúcha, aby správu uviedol. Nech sa páči, pán guvernér.
Kadúc, Miroslav, poslanec NR SR (2013-04-30):
Ďakujem. Ja celkom vzácne súhlasím s pánom Gálom, so všetkým, čo povedal. Naozaj, to sa, myslím, stotožňujeme na skoro 90 %, čo je fajn. Ja by som iba doplnil k tej schôdzi, že kedy to bolo zvolané. To už bolo povedané, že bolo to veľmi rýchlo a nemôžme sa oboznámiť s návrhom, ale napríklad nebol tam pán Martin Poliačik. Poslanec opozície, ktorý by určite mal k tomu čo povedať, a on sa naozaj nemal možnosť dozvedieť o ďalšej schôdzi. Ja si myslím, že mu bolo upreté právo poslanca, to, aby vykonával svoju prácu tak, ako má. A iba tým, že niekto potreboval niečo nejako skryť, spraviť rýchlo, a zatiaľ nikto verejne nevie prečo. Mali by sme sa pýtať, čo je za tým. Mňa to naozaj zaujíma.
Štarchoň, Peter, poslanec NR SR (2016-12-01):
Ďakujem, pán poslanec Čaplovič. Naozaj, v mnohých smeroch opäť aj s vami súhlasím, každopádne má navrhovateľka tohto zákona na mysli aj potenciálne konzekvencie z toho, keby ten zákon naozaj začal platiť v tej podobe, v akej je teraz predložený? Ja musím povedať, že tento návrh si vyžaduje viaceré korekcie a minimálne z hľadiska pozmeňujúcich návrhov, pokiaľ sa teda neudeje niečo iné, o čom silne pochybujem, pretože to, čo ste povedali, tak je už jasné, že tento návrh prejde do druhého čítania, tak určite budem chcieť participovať v rámci pokračovania.
Čepček, Martin, poslanec NR SR (2022-11-10):
Ja chcem veľmi pekne poďakovať, pán minister, za vyčerpávajúcu odpoveď. Ja želám teda, aby to bolo, aby ten systém fungoval lepšie, ako fungoval doposiaľ. Tak ak môžte, tak to odkážte pánovi ministrovi. Ďakujem.
Richter, Ján, poslanec NR SR (2011-02-04):
Ďakujem pekne za slovo. Veľmi stručne, lebo moji predrečníci myslím si, že celú podstatu, ku ktorej som chcel hovoriť aj ja, veľmi dobre vystihli. Pán poslanec, ja oceňujem tú tvoju odvahu, že si mal záujem ísť do rozpravy a umožnil si nám na teba reagovať, to jednoznačne treba oceniť. Ale vychádzajúc z toho, že ťa tiež veľmi dobre poznám, prikláňam sa k mojim predrečníkom, ani sám tomu neveríš, čo si momentálne povedal. Je veľmi ťažké obhajovať niečo, o čom nie ste osobne presvedčení, a tak trošku ťa aj ľutujem, pretože trpíš na tom mieste toho predkladateľa pri predkladaní novely tohto zákona. Povedal si nejaké príklady z európskych krajín. Prosím ťa, povedz mi jednu zabehnutú parlamentnú demokraciu z Európskej únie, kde menili pravidlá hry počas procesu. Opakujem, počas rozbehnutého procesu. Ani v Bielorusku to asi nerobia už dneska. Toto je podstata a toto je to, prečo tu my nespochybňujeme verejnú voľbu, ona má význam v celom procese súťaže pluralitných strán a vôbec aj rokováku Národnej rady ako takej. Ale jednoducho vy meníte v procese pravidlá hry a v tom je tá podstata, ktorú my spochybňujeme. A meníte ju napriek tomu, že máte parlamentnú matematiku. Máte 79 koaličných poslancov, ale problém je v tom, že nie sú schopní alebo ochotní na základe svojho slobodného rozhodnutia hlasovať za kandidáta, ktorého odporučí nadorgán, ktorý sa volá Koaličná rada. V tom je ten problém. A preto utekáte od toho a preto chcete zaviesť iné pravidlá hry. To znamená, že je to protirečenie v súvislosti s tým, čo si povedal ty. A poprosím ťa, skús mi povedať jeden príklad z tých európskych krajín, kde by sa menili v zabehnutej parlamentnej demokracii pravidlá hry počas procesu... (Prerušenie vystúpenia časomerom.
Jurinová, Erika, podpredsedníčka NR SR (2013-03-19):
Vážený pán predsedajúci, panie kolegyne, páni kolegovia, vzhľadom k tomu, že došlo k schváleniu pozmeňovacieho návrhu alebo časti pozmeňovacieho návrhu, konkrétne bodu 6, tým, že iné body neboli schválené, tak vás poprosím o technickú zmenu číslice, a to konkrétne v § 110 ods. 19 je nutné, aby všetko sedelo, nahradiť číslo 19 číslom 3. To je všetko, ďakujem pekne.
Abrhan, Pavol, poslanec NR SR (2015-04-15):
Ďakujem pekne. Pán poslanec Matovič, myslel som si, že v tejto sále sa už príbeh noci dlhých nožov nemôže zopakovať. Že to, čo tu predvádzal pán predseda Gašparovič, už nemôže byť zopakované. Žiaľ, sklamal som sa, lebo pán predseda Pellegrini dokázal zopakovať noc dlhých nožov druhýkrát. Naučili ste sa to v koalícii od HZDS a dnes postupujete presne tak isto. Chcel by som vyjadriť poďakovanie kolegom z poslaneckého klubu OĽaNO aj MOST – HÍD za solidaritu. A chcel by som vás informovať, tak ako som aj na tlačovej konferencii už povedal, že samozrejme, po odvolaní, bezprecedentnom odvolaní predsedu KDH z funkcie podpredsedu Národnej rady, bezdôvodnom, len zato, že chcel šetriť finančné prostriedky daňových poplatníkov, ak to urobíte, tak predseda výboru pre hospodárske záležitosti Ján Hudacký sa vzdáva svojej funkcie predsedu výboru, Alojz Přidal sa vzdá funkcie predsedu výboru pre nezlučiteľnosť funkcií, ja sa vzdám predsedu výboru na kontrolu SIS a Július Brocka sa vzdá podpredsedu výboru pre mandátový a imunitný výbor. Oznamujem vám, že sa ani nezúčastníme hlasovania, dokončite si toto dielo skazy úplne sami. (Potlesk.)
Škripek, Branislav, poslanec NR SR (2013-02-14):
Dobre. Takže nemám faktickú, tak môžem teda teraz pristúpiť k rozprave a povedať pár slov? (Reakcie z pléna.)
M. Dzurinda, predseda vlády SR: (2005-06-23):
Ďakujem pekne za otázky.
V. Palko, poslanec: (2008-06-19):
Čo sa týka majetkových pomerov a spôsobu nadobudnutia veľkého majetku pána poslanca Vladimíra Mečiara a jeho rodiny, ešte by som rád spomenul nielen vás osobne, pán Mečiar, ale keďže ste starostlivý otec, tak dotknime sa trošku aj majetkových pomerov vašej rodiny. Pár citátov, ja viem, dámy a páni, že vás to vyrušuje, samozrejme, že vás to vyrušuje, však hráte tu úlohu sociálne cítiacich ľudí. A ja tu hovorím o tom, koľko si nahrabal váš koaličný partner a jeho rodina. Koľko stoviek miliónov. Ja hovorím o tom. Samozrejme, že vám to prekáža. Ale považujem to v tejto chvíli za váš problém, za váš problém. A ešte jedna vec, pán poslanec Senko, ešte raz si vám dovolím pripomenúť. Dlhodobou agendou vašej strany SMER je zákon o preukazovaní pôvodu majetku, o ktorom sa Robert Fico nikdy netajil, že medzi tých, na ktorých dopadne tento zákon, že medzi tých patrí aj Vladimír Mečiar. Čo ste teraz taký servilný voči Vladimírovi Mečiarovi, s ktorého majetkom sa chcel vysporiadať váš predseda vlády? Vážený pán poslanec Senko, to je trápne pokrytectvo, ako sa teraz chováte, trápne pokrytectvo, ale medzi nami vôbec ma to neprekvapuje. Dovolím si teda povedať niečo k majetkovým pomerom teraz už nie pána Mečiara, ale jeho rodiny. Zopár citátov zo slovenskej tlače: „Nestačí, že predseda HZDS Mečiar má v Trenčianskych Tepliciach vilu Elektra a jeho deti neďaleko od nej Parkhotel Baračka. K luxusným budovám pribudli ďalšie dve, vily Salvador a Lipa stojí iba pár desiatok metrov od Baračky. Bývalé liečebné domy získala spoločnosť Realitný fond, s. r. o. Tú založili v marci tohto roku MMM a Salvador. Vo firme MMM sú spoločníkmi Vladimír Mečiar ml., jeho brat Michal a sestra Magdaléna Mečiarová – Gáliková. No, pán Mečiar, tej vašej rodine sa nedarilo zle za vášho vládnutia, musím povedať. To sme ešte nespomenuli slovenskú verziu spoločnosti Metro Goldwyn Mayer. Mám na mysli spoločnosť Mečiar – Mečiarová – Mečiar. Hovorím o privatizácii štúdia Koliba. No nič. Dobre sa darí celej vašej famílii, pán Mečiar. A nikto nevie, ako ste vy vlastne, vy aj vaša rodina k tomu majetku prišli. Dovolím si v tejto chvíli predniesť určitý návrh uznesenia Národnej rady Slovenskej republiky. Predpokladám, že sociálne cítiaca vládna koalícia bude mať pre tento návrh uznesenia pochopenie. Návrh uznesenia: „Národná rada Slovenskej republiky žiada poslanca Vladimíra Mečiara, aby verejne vysvetlil okolnosti a spôsob nadobudnutia veľkého majetku svojho a svojej rodiny, najmä komplexu Elektra v Trenčianskych Tepliciach, filmového štúdia Koliba a siete reštauračných zariadení.“ Prosím vás, pán predsedajúci, keby tu bol nejaký spravodajca, aby som mu mohol odovzdať návrh uznesenia.
M. Číž, podpredseda NR SR: (2009-06-17):
Vážené kolegyne, kolegovia, chce reagovať pán Rydlo? Chce. Zapnite, prosím, mikrofón pánovi poslancovi Rydlovi.
Blanár, Juraj, podpredseda NR SR (2023-06-27):
Pán poslanec Svrček s faktickou.
Blaha, Ľuboš, podpredseda NR SR (2024-01-23):
Pani poslankyňa Tina Gažovičová, nech sa páči.
Šeliga, Juraj, podpredseda NR SR (2020-07-23):
Chcete reagovať, pán poslanec Kmec? Nech sa páči.
P. Paška, predseda NR SR: (2010-02-04):
A chcem sa spýtať, dámy a páni, vzhľadom na to, že zajtra budeme prerokúvať ďalšie body a o tomto bode, o ktorom prebiehala pomerne zaujímavá diskusia, nebudeme hlasovať, aby sme zajtra vôbec o 11.00 hodine nehlasovali. Budeme rokovať o ďalších bodoch a hlasovať budeme až na budúci týždeň v utorok. Ďakujem pekne. Takže prerušujem rokovanie a budeme pokračovať zajtra o 9.00 hodine s tým, že o bodoch, ktoré prerokujeme zajtra, aj o zákone o obecnom zriadení budeme hlasovať až na budúci týždeň. Ďakujem pekne. Dobrú noc. (Prerušenie rokovania o 19.00 hodine.)
P. Hrušovský, podpredseda NR SR: (2002-03-19):
Nech sa páči, pani poslankyňa. M. Podhradská, poslankyňa: Ďakujem za slovo, pán podpredseda. Ako ste už počuli, prednesiem vám pozmeňujúci návrh, ktorý vyšiel z dielne pani poslankyne Muškovej, ale keďže je naozaj hlasovo handicapovaná, tak ho predkladám ja. V mene skupiny 15 poslancov predkladám pozmeňujúci návrh k tlači 1306, ktorý, myslím si, že vylepšuje tento návrh zákona a ošetruje jednu oblasť, na ktorú sa v návrhu úplne zabudlo. Budem veľmi stručná: Navrhujem vložiť bod v zmysle postupnosti paragrafov do § 2 odsek 1, kde sa dopĺňa písm. g), ktoré znie: „Má kanonickú misiu udelenú príslušným diecéznym biskupom.“ Odôvodnenie je veľmi jednoduché. Už som ho vlastne spomenula na začiatku. Pri tvorbe návrhu zákona sa zabudlo na kňazov a na katechetov, ktorí vykonávajú kanonickú misiu a myslím si, že ak budete akceptovať tento pozmeňujúci návrh, môžete návrh zákona, o ktorom tu teraz hovoríme, vylepšiť. Prosím vás o podporu. Ďakujem.
Hrnčiar, Andrej, podpredseda NR SR (2017-09-12):
Pani poslankyňa, chcem sa opýtať, či ešte...
Tomáš, Erik, poslanec NR SR (2022-05-05):
Ďakujem veľmi pekne. Vážený pán predsedajúci, kolegovia, kolegyne, len krátko uvediem zákon a potom sa prihlásim ako prvý do rozpravy, aby ste mali možnosť prípadne reagovať. Je to v princípe veľmi jednoduchý a jasný zákon. Viete dobre, že Národná rada včera schválila skoršie vyplatenie tzv. 13. dôchodku. My to však nepovažujeme, nielen my, ale aj Jednota dôchodcov Slovenska za žiadnu pomoc, pretože tie peniaze by dôchodcovia dostali tak či tak, a preto navrhujeme, aby dôchodcom bol vyplatený v rovnakom objeme celkom aj tzv. 14. dôchodok pred koncom roka, tak ako to dostávajú bežne. Viac sa vyjadrím v rozprave. Ďakujem pekne.
Hrnčiar, Andrej, podpredseda NR SR (2018-05-15):
Nech sa páči, pán minister. Teda týmto vyhlasujem všeobecnú rozpravu za skončenú a záverečnú reč si vyžiadal pán minister.
Blaha, Ľuboš, podpredseda NR SR (2023-12-20):
Ďakujem a teraz poprosím pána ministra financií Slovenskej republiky, aby návrh rozpočtu Eximbanky uviedol. Nech sa páči. (Rokovanie o návrhu rozpočtu Exportno-importnej banky Slovenskej republiky na rok 2024 , tlač 120.)
Dostál, Ondrej, poslanec NR SR (2019-06-26):
Mám procedurálny návrh, aby Národná rada rešpektovala § 81 ods. 2 zákona o rokovacom poriadku. Odôvodnenie: Podľa § 81 ods. 2 zákona o rokovacom poriadku o návrhu zákona v druhom čítaní môže Národná rada rokovať najskôr po uplynutí 48 hodín od doručenia spoločnej správy výborov alebo informácie spoločného spravodajcu. O skrátení tejto lehoty môže na návrh gestorského výboru alebo spoločného spravodajcu rozhodnúť Národná rada bez rozpravy, ak ide o jednoduchý návrh zákona. O skrátení lehoty sme nerozhodli. Spoločná správa výborov bola doručená včera, čiže neuplynulo 48 hodín. Ak budeme v druhom čítaní rokovať o tomto návrhu zákona, porušíme § 81 ods. 2 zákona o rokovacom poriadku. Určili sme síce termín, ale nerozhodli sme o skrátení lehoty.
Blaha, Ľuboš, podpredseda NR SR (2024-05-10):
Pani poslankyňa Natália Nash.
Blanár, Juraj, podpredseda NR SR (2023-05-24):
Teraz nás bude informovať navrhnutý spravodajca, za gestorský výbor pre financie a rozpočet, pán poslanec Tomáš Lehotský o spravodajskej informácii, nech sa páči.
Borec, Tomáš, minister spravodlivosti SR (2014-09-11):
Ďakujem veľmi pekne za slovo, pani predsedajúca. Vážené panie poslankyne, poslanci, toto je posledný materiál, ktorý predkladám na rokovanie. Dovolím si teda predložiť informáciu o vydaných aproximačných nariadeniach vlády Slovenskej republiky v I. polroku 2014 a o zámere prijímania aproximačných nariadení vlády Slovenskej republiky v tomto II. polroku 2014. V hodnotenom období vláda Slovenskej republiky prijala a bolo publikovaných 16 aproximačných nariadení vlády Slovenskej republiky, ktoré sú uvedené v prílohe č. 1. V prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v II. polroku 2014. Celkom ide o 14 aproximačných nariadení vlády Slovenskej republiky. Vzhľadom na legislatívnu aktivitu inštitúcie Európskej únie sa dá predpokladať, že bude nutné prijať viaceré aproximačné nariadenia vlády Slovenskej republiky aj nad rámec tohto zámeru. Vážená pani podpredsedníčka Národnej rady Slovenskej republiky, vážené panie poslankyne, poslanci, dovoľujem si vás požiadať o schválenie uznesenia v predloženom znení. Ďakujem pekne.
Figeľ, Ján, podpredseda NR SR (2015-09-18):
Ďakujem pekne. Teraz poprosím znovu pána Štefana Hrehu, aby ako spravodajca uviedol stanovisko za gestorský výbor.
Glváč, Martin, podpredseda NR SR (2019-09-19):
Ďakujem. Pán spravodajca, poprosím o termín hlasovania.
Verešová, Anna, poslankyňa NR SR (2018-02-13):
Ďakujem všetkým za rozpravu k tomuto zákonu. Bola dlhšia, teším sa, že tento návrh zákona v pléne prešiel diskusiou, že sme viac o ňom hovorili. Teším sa aj tomu alebo chcem potvrdiť to, že súhlasím s tým, že slová musia podporovať činy a skutky. Ja viem o mojich kolegoch poslancoch z hnutia Obyčajní ľudia a nezávislé osobnosti, že predtým, ako prišli do parlamentu, tak rodinám pomáhali. Tak isto som to sama robila, takže všetkých vyzývam aj teda potvrdzujem, že určite činy a skutky musia byť v integrite, s tým sa určite všetci zhodujeme. A teraz sa aj teším, že viacerí poslanci sú tu prítomní, a tak teda žiadam, prosím vás, aby ste posunuli tento náš návrh zákona o progresívnom daňovom bonuse, teda odstupňovaní daňového zvýhodnenia pre pracujúcich rodičov do druhého čítania, aby sme o ňom mohli ešte diskutovať a mohli ho aj prijať, aby sa takto naozaj zlepšila situácia rodín, pracujúcich rodičov s deťmi. Ďakujem vám veľmi pekne.
Grendel, Gábor, podpredseda NR SR (2023-06-27):
Na vystúpenie pána poslanca Kučeru budú reagovať dvaja poslanci s faktickými poznámkami pán poslanec Martin Čepček ako prvý.
Laššáková, Jana, podpredsedníčka NR SR (2013-06-28):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či a chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pán navrhovateľ ani spravodajca nezaujímajú stanovisko k rozprave, pretože žiadna nebola. Prerušujem rokovanie o tomto bode programu. Teraz pristúpime k Výročnej správe o činnosti Ústavu pamäti národa za rok 2012 . Správa je uverejnená ako tlač 524 a správa výboru ako tlač 524a. Vítam predsedu Správnej rady Ústavu pamäti národa Ondreja Krajňáka, ktorému odovzdávam slovo a žiadam ho, aby uviedol správu. Nech sa páči, pán predseda.
A. Belousovová, podpredsedníčka NR SR: (2008-03-27):
A keďže pán poslanec Abrhan bol jediný, kto sa prihlásil do rozpravy, vyhlasujem všeobecnú rozpravu k tomuto bodu za skončenú. Chcem sa opýtať pána ministra ako navrhovateľa, či chce zaujať stanovisko k tomu príspevku. Nech sa páči, pán minister.
Laššáková, Jana, podpredsedníčka NR SR (2012-11-28):
Nech sa páči, pán poslanec Kuffa.
Paška, Pavol, predseda NR SR (2014-09-10):
Tisícsto. Pán poslanec Kaník.
Bugár, Béla, podpredseda NR SR (2019-11-28):
Ďalší v rozprave vystúpi pán poslanec Dostál.
Kozelová, Monika, poslankyňa NR SR (2021-03-16):
Vážené dámy, vážení páni, vážený pán podpredseda, dovoľte mi, aby som uviedla návrh zákona, ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Na Slovensku, hlavne v rámci miest a obcí, sa nachádza niekoľko desiatok tisíc kilometrov ciest, ktoré nie sú zaradené do siete miestnych komunikácií. V mnohých prípadoch ide o komunikácie, ktoré ani nie sú zakreslené v katastrálnych mapách a nie sú zverené do správy mesta, mestskej časti, resp. obce, no napriek tomu sa na týchto komunikáciách nachádzajú dopravné značky a sú využívané denne stovkami vodičov. Ak sa vrátim k svojej štvrti, tak len v Ružinove je to 26 kilometrov takýchto ciest a chodníkov. Väčšinou ide o účelové verejne prístupné komunikácie. Samotný proces zakreslenia komunikácie a jeho následné zaradenie do majetku mesta, mestskej časti alebo obce, teda proces tzv. pasportizácie komunikácií, ciest a chodníkov, aby postupne všetky komunikácie v meste mali jasne identifikovaného správcu alebo vlastníka, je pomerne zdĺhavý. Na druhej strane tieto cesty sú v mnohých prípadoch v katastrofálnom stave, niektoré aj niekoľko desaťročí. Mestá, mestské časti a obce však môžu vykonávať údržbu len takých komunikácií, ktoré majú v majetku, respektíve vo svojej správe. Ministerstvo financií Slovenskej republiky aj na základe viacerých požiadaviek samospráv vydalo 30. mája 2019, to znamená ešte voľbami, informáciu pre obce a vyššie územné celky k výdavkom do cudzieho majetku a v tejto správe umožňuje mestám a obciam verejné financie investovať aj do opráv, upozorňujem opráv, nie stavieb, ale opráv takýchto komunikácií. Napriek vydanej informácii sa mestá a mestské časti a obce stretávajú s negatívnymi vyjadreniami zodpovedných pracovníkov ekonomických úsekov, ale aj hlavných kontrolórov. Preto navrhujeme spresniť § 7 ods. 1 písm. d) zákona 583/2004 Z. z. tak, aby bolo jasné, že mesto, mestská časť a obec môže použiť svoje prostriedky aj na údržbu komunikácie, komunikácií, ktoré sú verejne prístupné, ale nie sú zaradené do siete miestnych komunikácií. Takže to je všetko, ďakujem.
Hort, Milan, podpredseda NR SR (2011-10-19):
Pýtam sa pána spravodajcu, či chce reagovať na rozpravu. (Reakcia spravodajcu.) Nie. Prerušujem rokovanie o tomto bode programu. A budeme pokračovať druhým čítaním o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov . Tento vládny návrh zákona má tlač 475 a výsledky rokovania výborov máte v tlači 475a. Znova prosím podpredsedu vlády a ministra práce pána Mihála, aby aj tento vládny návrh zákona odôvodnil. Opätovne aj v tomto prípade bude spravodajcom pán poslanec Horváth. Nech sa páči, pán minister a podpredseda vlády.
Bugár, Béla, podpredseda NR SR (2018-02-01):
Vyhlasujem rozpravu o tomto bode programu za skončenú. Pán navrhovateľ? Nechce sa vyjadriť. Prerušujem rokovanie. Budeme pokračovať potom hlasovaním aj tajným hlasovaním o 17.00. Vyhlasujem prestávku do 17.00. (Prestávka.) (Po prestávke.)
Pellegrini, Peter, predseda NR SR (2015-04-16):
Pán poslanec Brocka.
Cigániková, Jana, poslankyňa NR SR (2016-04-26):
Ďakujem pekne. Pán Kaliňák, ja len tak, taká otázočka, čo to pijete, to máte Colu? Také symbolické. (Reakcie z pléna.) No, vážený pán podpredseda, vážené kolegyne poslankyne, kolegovia poslanci, členovia vlády, s pokorou vnímam príležitosť povedať zopár slov k tomu, ako by sa naša krajina mala vyvíjať najbližšie štyri roky. Zaiste mi dáte za pravdu, že v nastavenom a zabehnutom spôsobe fungovania štátu, keď dominuje len niekoľko politických tvárí, zaujať dobrým úmyslom a dravosťou a súčasne upozorniť na nevyhnutnosť zmien... (Zaznenie gongu a prerušenie vystúpenia predsedajúcim.)
M. Vášáryová, poslankyňa: (2010-05-26):
A v Českej republike, prosím vás, prečítajte si to. Česi prijali tento zákon v roku 1993 kvôli majetku sudetských Nemcov a nikdy sa nepýtajú svojich obyvateľov, či majú dvojité občianstvo. Nakoniec mali ministra vlády, ktorý mal len slovenské občianstvo, uvedomte si to, prosím, čo hovoríte. Ja len chcem, aby si tisíce, desaťtisíce mladých ľudí, ktorí žijú v cudzine, ktorí v dobrej viere, že bude aj v budúcnosti v Slovenskej republike možné dvojité občianstvo, aby sme im odkázali, že toto je vláda, ktorá ich zbaví ich vlasti, a ako povedal pán Mečiar, keď potom prídu domov, budú pre nás cudzinci. A o to mi ide, aby sme si uvedomili. Preto na vás apelujem, aby sme prijali to, čo sme predložili SDKÚ – DS, pretože... (Prerušenie vystúpenia časomerom.)
Kadúc, Miroslav, poslanec NR SR (2015-03-20):
Ďakujem pekne. No ja napriek, aj napriek tomu, že deti nemám, tento návrh podporím, pretože vychádza z reálneho života, kedy viacdetné rodiny v zásade nemajú nejaký pozitívny prístup od vlády. Respektíve aktuálny stav je taký, že viacdetné rodiny nemajú citeľné daňové úľavy. Práve naopak, sú v horšej situácii, pretože výška registračného poplatku za zápis nového vozidla je priamo úmerná výkonu vozidla. Inými slovami, čím viac detí, tým je treba väčšie auto a väčšie auto potrebuje vyšší výkon. Čiže to sa javí spravodlivé iba dovtedy, kým tá viacdetná rodina nie je nútená kúpiť si väčšie auto, pochopiteľne so silnejším motorom a teda silnejším výkonom. Teda súčasný platný stav núti viacdetné rodiny sa zamýšľať nad tým, či vôbec budú mať ďalšie potomstvo, či vlastne akákoľvek rodina má uvažovať nad dieťaťom, keď nutnosťou alebo potrebou auta sa náklady zvyšujú nielen tým, že treba deti živiť, ale aj treba kúpiť väčšie auto. Preto si myslím, že, alebo som presvedčený, že s kolegom Vašečkom ponúkame reálnu a hmatateľnú pomoc rodinám a teda práve tým, ktorí ju skutočne potrebujú a to sú tie viacdetné rodiny.
Osuský, Peter, poslanec NR SR (2021-03-17):
Áno.
Ďuriš Nicholsonová, Lucia, podpredsedníčka NR SR (2019-06-21):
Ďakujem pekne. Otváram rozpravu. Písomne sa prihlásil pán poslanec Balódi. Nech sa páči, ako navrhovateľ máte slovo.
Figeľ, Ján, podpredseda NR SR (2013-10-18):
Nech sa páči, Alojz Hlina.
Glváč, Martin, podpredseda NR SR (2017-12-06):
Pán poslanec Grendel.
Huba, Mikuláš, poslanec NR SR (2015-06-24):
Ďakujem pekne za slovo. Milý Jano, dovoľ v prvom rade, aby som sa pripojil tiež ku gratulantom a gratulantkám k tvojim dnešným meninám. Ale k veci. Mimovoľne mi pri tvojom výbornom vystúpení napadla podobná paralela, ktorá sa možno nie všetkým v tejto sále bude páčiť, ale neodpustím si ju povedať. Pripomenul si tu, milý Jano, tragickú skutočnosť, že vláda vojnového, takzvaného slovenského štátu vyhnala na takmer istú smrť 70-tisíc svojich občanov. Ak by dnešná vláda Slovenskej republiky dobrovoľne a spontánne prijala tých približne 700 diskutovaných utečencov, čiže symbolické jedno percento z tých 70-tisíc deportovaných, bolo by to nielen symbolické gesto, ale aj malý praktický príspevok k odčineniu hriechu a zločinu proti ľudskosti, ktorého sa dopustili a ktorý spáchali naši predchodcovia v týchto laviciach. Nebudem už pokračovať, myslím, že to stačí. Ďakujem pekne.
Grendel, Gábor, podpredseda NR SR (2021-01-13):
Otváram rozpravu, do ktorej som dostal jednu písomnú prihlášku, a to od pani poslankyne Jany Bittó Cigánikovej, ktorá má týmto slovo.
Paška, Pavol, predseda NR SR (2012-10-19):
Ďakujem, pán podpredseda vlády. Pán poslanec Mojš je určený spravodajca k tomuto návrhu zákona.